Natus Vincere (Dota 2)

Падразьдзел украінскае мультыґеймінґавае кібэрспартовае арґанізацыі **Natus Vincere** па гульні **Dota 2** заснаванае ў 2010 годзе. 2011 року каманда перамагла The International, найбуйнейшы турнір па гэтай дысцыпліне, выйграўшы адзін мільён даляраў і зрабіўшы Natus Vincere самаю камэрцыйна пасьпяховаю кібэрспартоваю арґанізацыяю. На дадзены момант агульная заробленая сума складам складае больш за $3 800 000.

## Гісторыя каманды
У кастрычніку 2010 року было абвешчана пра стварэньне складу па гульні DotA, у які ўвайшлі найлепшыя ўкраінскія гульцы па гэтай дысплыпліне, улучаючы Аляксандра «XBOCT» Дашкевіча. Адначасова было абвешчана пра намеры праекту анансаваць склад па гульні StarCraft 2. Першапачаткова ў склад каманды ўваходзілі пяць гульцоў, аднак 23 сьнежня 2010 року каманду пакінулі Андрэй «**Mag**» Чыпэнка ды Аляксандар «**Deff**» Стэпанюк. Потым да калектыва далучыліся ўкраінскія гульцы DTS.Chatrix — Даніла «**[[Dendi]]**» Ішуцін і Іван «**Artstyle**» Антонаў, які стаў капітанам новага складу. Пасьля перамогі на ASUS Spring 2011, каманду былі прымушаныя пакінуць Багдан «**Ахура**» Байчук й Артур «**Goblak**» Кастэнка. Яны былі замененыя на расейскага гульца Дзімітрыя Купрыянава, за пераход якога арґанізацыя заплаціла $2000 ды эстонца Клемэнта «**Puppey**» Іванава, аднаго з вэтэранаў эўрапейскае DotA.

У жніўні 2011 року ў рамках выставы GamesCom быў праведзены першы ў сьвеце турнір па DotA 2 — The International 2011 з агульным прызавым фондам у $1 600 000. Пераможцам турніру стала каманда Na`Vi.DotA, у фінале зь лікам 3:1 перагуляўшы кітайскі калектыў EHOME і выйграўшы $1 000 000. Такім чынам, Natus Vincere стала самаю пасьпяховаю кібэрспартоваю арґанізацыяю ў сьвеце з агульнымі прызавымі больш за $1 300 000 з пачатку 2010 року.

З пачатку ліпеня 2014 року ў камандзе зьявіўся трэнэр, ім стаў колішні гулец каманды RoX.KIS — Артур Кастэнка. Пасьля няпосьпеху на The International 2014 каманду пакінулі 2 гульца — Клемэнт «*Puppey*» Іваноў ды Куро «*KuroKy*» Салехі Тахасомі. Новы склад быў анансаваны на турніры MegaFon Battle Arena 25 жніўня.

2015 рок прынес шэраг чарговых зьменаў у складзе калектыву. Спачатку каманду пакінуў Глеб «*Funnik*» Ліпатнікаў, і было абвешчана пра пераход Аляксандра «*DkPhobos*» Кучэры з каманды ASUS.Polar. Аднак новы склад пратрымаўся ня доўга, і кіраўніцтва арґанізацыі прыняла радыкальнае рашэньне аб вяртаньні ў каманду Івана Антонава (*Artstyle*), колішняга капітана Natus Vincere на пераможным The International 2011, Глеба Ліпатнікава (*Funnik*), а таксама падпісаньні Акбара Бутаева (*Sonneiko*).

У новым складзе каманда гуляе ня кепска, але праігрывае шэраг вырашальных матчаў на некалькіх турнірах, праз што арґанізатары The International 2015 вырашаюць не ўлучаць Natus Vincere у колькасьць калектываў, што атрымліваюць прамы запрос на ўдзел у турніры. Тым ня мянш, Na`Vi трыюмфальна перамагае эўрапейскі адборачны турнір ды заваёўвае месца ў ліку 16 лепшых камандаў, што выступаюць на галоўным турніры року.

У чэрвені 2016 року Valve агалошваюць сьпіс камандаў, што атрымалі прамы запрос на галоўны турнір року — The International 2016. Нягледзячы на тое, што колькасьць запросаў скарацілася ў параўнаньні з папярэднімі сэзонамі, і было запрошана толькі шэсьць камандаў, Natus Vincere увайшла ў іх лік.

25 ліпеня 2016 року Natus Vincere перамагае першы за два рокі тытул, абгуляўшы ў фінале другога сэзону StarLadder i-League StarSeries каманду Team Secret ды заваяваўшы 135 000 даляраў.

8 лістапада 2016 року пасьля чарговае паразы на The Boston Major 2016 і прагулянага The International 6 (16 мейсца), кіраўніцтва Na`Vi прымае рашэньне аб сыходзе зы складу па DotA 2 трох гульцоў: Івана «Artstyle» Антонава, Акбара «SoNNeikO» Бутаева ды Дзьмітрыя «Ditya Ra» Міненкова. SoNNeikO й Ditya Ra далучаюцца да Vega Squadron адкуль яны пазьней сыходзяць, Artstyle становіцца трэнэрам Virtus.Pro. Таксама было абвешчана, што новы склад будавацьмецца вакол Dendi ды General’a. З тых часоў у камандзе пачынаюцца частыя зьмены складу, ня лепшым чынам адлюстраваныя на выніках. 29 сьнежня 2016 кіраўніцтва Na`Vi абвяшчае новы склад па Dota 2. У новы склад разам з Dendi ды General’ам увайшлі гульцы з Эўропы: Пэр Андэрс Ульсан «Pajkatt» Ліле (ён тэж стаў капітанам і драфтэрам каманды), Раман «rmN-» Палей і Мальтэ «Biver» Ўінтэр. Аднак гэтаму складу зноў не наканавана было пратрымацца доўга. 20 красавіка 2017 на афіцыйным сайце каманды было абвешчана пра тое, што Раман «rmN-» Палей пакідае склад. Ягонае мейсца заняў Акбар «SoNNeikO» Бутаеў, ужо вядомы ўсім колішні гулец каманды. У ліпені таго ж року сышлі Pajkatt ды Biver.

У новы склад каманды, зноўку збудаваны вакол Dendi, General’а і SoNNeikO, увайшлі гулец каманды Team Empire Уладзімер «RodjeR» Нікагасян ды малады ўкраінскі гулец Уладзіслаў «Crystallize» Крыстанек. Новым трэнэрам каманды стаў леґендарны гулец Аляксандар «XBOCT» Дашкевіч. Гэты склад быў дужа амбіцыйным і, здавалася, павінен быў перарываць доўгую паласу няпосьпехаў у гісторыі Na’Vi. У лістападзе 2017 року «чорна-жоўтыя» перамаглі турнір «Adrenaline Cyber League» (што ставіўся да major-турніраў), а таксама занялі 3-е мейсца на турніры «MDL Macau». Але ўжо ў лютым 2018 року склад зноў зьведаў зьмены — SoNNeikO пакінуў каманду, а таксама было абвешчана пра замену RodjeR’а на гульца калектыву Virtus Pro Ільлю «Lil» Ільлюка. Мейсца Акбара Бутаева заняў сэрбскі гулец Мікола «LeBron» Попавіч. Адзіным сур’ёзным дасягненьнем калектыву стала 3-е мейсца на турніры «GESC: Indonesia Dota2 Minor».

14 траўня 2018 пасьля шэрагу няўдалых выступаў празь няпоўных 3 месяцы знаходжаньня ў камандзе яе пакінуў LeBron, чыё месца заняў Фёдар «velheor» Русіхін. У складзе Dendi, General, Lil, Crystallize ды Velheor каманда падышла да адборачнага турніру за права выйсьці на The International 2018. Кібэрспартоўцам трэба было прайсьці дзьве стадыі — «адчыненых» ды «зачыненых» кваліфікацыяў. Аднак, нягледзячы на пасьпяховы пачатак абодвух гульнявых адборачных дзён, Na’Vi не змаглі прабіцца ў лік лепшых камандаў СНД для барацьбы ў «зачыненых» кваліфікацыях. Пасьля гэтага на каманду і некаторых яе гульцоў пасыпалася мноства гнеўных камэнтароў. У прыватнасьці, шмат прэтэнзіяў было да Dendi (на гэтыя абвінавачваньні Даніла Ішуцін быў вымушаны адказваць вялікім постам). 22 чэрвеня CEO арґанізацыі Яўгені Залатароў абвесьціў аб тым, што да канцу лета ўвесь склад па Dota 2 накіроўваецца ў «інактыў» (часова спыняе гуляць).

Новы склад Na`Vi быў абвешчаны 1 верасьня 2018 року. Пасьля, цягам некалькіх дзён гэты склад быў удакладнены. Яўгені Залатароў абвясьціў пра тое, што новая каманда будавацьмецца вакол Акбара «SoNNeikO» Бутаева, а з старога складу застанецца толькі Ўладзіслаў «Crystallize» Крыстанек (колішнія гульцы каманды Lil ды General увайшлі ў склад сабранае Ільлём Ільлюком каманды Odium, лёс жа Фёдара «velheor» Русіхіна й леґенды каманды Даніла «Dendi» Ішуціна застаецца невядомым). Да SoNNeikO ды Crystallize далучыліся колішні гулец Vega Squadron Яўгені «Blizzy» Ры, колішні гулец Team Empire Яўгені «Chuvash» Макараў, а мідлэйнэрам каманды стаў Ідан «MagicaL» Варданян, ранейша гуляўшы ў камандзе з SoNNeikO. Адбылася замена і на трэнэрскай пасадзе — новым трэнэрам стаў вядомы ў мінулым pro-гулец Андрэй «Mag» Чыпэнка.

## Склад
Склад Na`Vi на 7 верасень 2018 року:

*

*

3 чэрвеня 2014 року на афіцыйным сайце Natus Vincere было абвешчана аб адкрыцьці другога (амэрыканскага) складу па Dota 2 пад назваю «Na`Vi.US». Na`Vi.US — гэта колішні склад North American Rejects (NAR), якія перамаглі амэрыканскую кваліфікацыю The International 4 ды The Summit. 5 сьнежня 2014 року склад быў расфармаваны.

Склад «Na`Vi.US» з чэрвеня па сьнежань 2014 року:

*

## Удзел у турнірах

### Статыстыка
Зводная статыстыка па турнірах.

## Глядзіце таксама
* Natus Vincere (Counter-Strike)

## Крыніцы

Катэгорыя:Natus Vincere